CELEX: 32010Y1231(01)
Language: ro
Date: 2010-11-03 00:00:00
Title: Acord de cooperare privind implementarea Deciziei C(2010) 7499 a Comisiei între Comisia Europeană și Banca Europeană de Investiții

31.12.2010   
            
            
               RO
            
            
               Jurnalul Oficial al Uniunii Europene
            
            
               C 358/1
            
         ACORD DE COOPERARE
   privind implementarea Deciziei C(2010) 7499 a Comisiei
   între Comisia Europeană și Banca Europeană de Investiții
   2010/C 358/01
   CUPRINS
   
               SECȚIUNEA 1
            
            DISPOZIȚII PRELIMINARE
         
               Articolul 1
            
            Definiții
         
               Articolul 2
            
            Obiectiv
         
               Articolul 3
            
            Principii și cadru de cooperare
         
               Articolul 4
            
            Rolul BEI
         
               Articolul 5
            
            Rolul Comisiei
         
               Articolul 6
            
            Lista sarcinilor
         
               SECȚIUNEA 2
            
            SELECȚIONAREA PROIECTELOR
         
               Articolul 7
            
            Elaborarea documentației de licitație
         
               Articolul 8
            
            Manualul de proceduri
         
               Articolul 9
            
            Pregătirea cererilor de propuneri
         
               Articolul 10
            
            Evaluarea și monitorizarea propunerilor
         
               SECȚIUNEA 3
            
            MONETIZAREA CERTIFICATELOR, ADMINISTRAREA ȘI VĂRSAREA VENITURILOR
         
               Articolul 11
            
            Transferul certificatelor către BEI
         
               Articolul 12
            
            Monetizarea certificatelor
         
               Articolul 13
            
            Administrarea veniturilor
         
               Articolul 14
            
            Vărsarea veniturilor
         
               SECȚIUNEA 4
            
            DISPOZIȚII FINALE
         
               Articolul 15
            
            Obligații
         
               Articolul 16
            
            Comisioane și cheltuieli
         
               Articolul 17
            
            Revizuirea comisioanelor și a termenelor
         
               Articolul 18
            
            Împrumuturile acordate de BEI
         
               Articolul 19
            
            Raportare
         
               Articolul 20
            
            Audit
         
               Articolul 21
            
            Comitetul director
         
               Articolul 22
            
            Confidențialitate
         
               Articolul 23
            
            Transparență
         
               Articolul 24
            
            Intrarea în vigoare
         
               Articolul 25
            
            Denunțarea
         
               Articolul 26
            
            Legislația aplicabilă și soluționarea litigiilor
         
               Articolul 27
            
            Modificări, derogări și aprobări
         
               Articolul 28
            
            Cesiune
         
               Articolul 29
            
            Comunicare
         
               Articolul 30
            
            Anexe
         Prezentul acord de cooperare se încheie între:
   Comisia Europeană (denumită în continuare „Comisia”),
   Rue de la Loi/Wetstraat 200, 1049 Bruxelles/Brussel, BELGIQUE/BELGIË, reprezentată în vederea semnării prezentului acord de dl Jos DELBEKE, director general, Direcția Generală Combaterea Schimbărilor Climatice,
   pe de o parte, și
   Banca Europeană de Investiții (denumită în continuare „BEI”),
   cu sediul la adresa 98-100, boulevard Konrad Adenauer, 2950 Luxembourg, LUXEMBOURG, reprezentată, în vederea semnării prezentului acord de dl Simon BROOKS, vicepreședinte,
   pe de altă parte,
   (Comisia și BEI vor fi denumite în continuare „părțile”),
   întrucât:
   
               (a)
            
            
               Articolul 10a alineatul (8) din Directiva 2003/87/CE (1) prevede că până la 31 decembrie 2015, sunt disponibile 300 de milioane de certificate de emisii din rezerva instalațiilor nou intrate în schema UE de comercializare a certificatelor de emisii, pentru a contribui la stimularea elaborării și funcționării unor proiecte demonstrative comerciale care vizează captarea și stocarea geologică a CO2 în condiții de siguranță din punct de vedere al mediului, precum și a unor proiecte demonstrative din domeniul tehnologiilor inovatoare pentru energie din surse regenerabile.
            
         
               (b)
            
            
               Decizia C(2010) 7499 a Comisiei prevede norme și criterii de selectare și de implementare a proiectelor respective, precum și principiile de bază pentru monetizarea certificatelor de emisii și pentru administrarea veniturilor.
            
         
               (c)
            
            
               Având în vedere expertiza BEI în materie de selectare și de finanțare a proiectelor, Comisia a invitat-o să participe la implementarea Deciziei C(2010) 7499; BEI a acceptat această invitație. Decizia prevede o serie de sarcini legate de selectarea proiectelor, de monetizarea certificatelor de emisii, precum și de administrarea veniturilor și de transferarea acestora către statele membre, sarcini care vor fi îndeplinite de BEI la cererea, în numele și în contul Comisiei. Comisia va elabora documentația de licitație pentru cererile de propuneri, pe care le va organiza și le va lansa în conformitate cu obligațiile care îi revin în temeiul deciziei.
            
         
               (d)
            
            
               Articolul 4 al treilea paragraf din Decizia C(2010) 7499 prevede că Comisia și BEI încheie un acord care stabilește termenii și condițiile specifice în temeiul cărora BEI își îndeplinește sarcinile.
            
         
               (e)
            
            
               Prezentul acord stabilește termenii și condițiile specifice privind îndeplinirea de către BEI a sarcinilor care-i revin în temeiul Deciziei C(2010) 7499 și privind îndeplinirea anumitor sarcini conexe de către Comisie,
            
         PĂRȚILE CONVIN DUPĂ CUM URMEAZĂ:
   SECȚIUNEA 1
   
      DISPOZIȚII PRELIMINARE
   
   Articolul 1
   Definiții
   (1)   În prezentul acord, în afara cazului în care contextul impune un sens diferit, termenii următori din prezentul acord sunt definiți după cum urmează:
   
               Acord
            
            
               înseamnă prezentul acord de cooperare, inclusiv anexele la acesta.
            
         
               Decizie
            
            
               înseamnă Decizia C(2010) 7499 a Comisiei de stabilire a criteriilor și măsurilor pentru finanțarea proiectelor demonstrative comerciale care vizează captarea și stocarea geologică a CO2 în condiții de siguranță din punct de vedere al mediului, precum și a proiectelor demonstrative de tehnologii inovatoare în domeniul energiei din surse regenerabile, în cadrul sistemului de comercializare a certificatelor de emisii de gaze cu efect de seră în Comunitate, stabilit prin Directiva 2003/87/CE a Parlamentului European și a Consiliului.
            
         
               Proiecte CSC
            
            
               înseamnă proiecte demonstrative comerciale care vizează captarea și stocarea geologică a CO2 în condiții de siguranță din punctul de vedere al mediului.
            
         
               Proiecte SRE
            
            
               înseamnă proiecte demonstrative de tehnologii inovatoare în domeniul energiei din surse regenerabile.
            
         
               Procesul NER 300
            
            
               înseamnă procesul de selectare și de finanțare a proiectelor CSC și SRE în temeiul deciziei și în conformitate cu prevederile prezentului acord.
            
         
               Cereri de propuneri
            
            
               înseamnă cereri de propuneri în sensul articolului 2 alineatul (2) și al articolului 5 din decizie.
            
         
               Decizii de acordare
            
            
               înseamnă decizii de acordare în sensul articolului 9 din decizie.
            
         
               Risc de execuție
            
            
               înseamnă riscul ca un partener căruia BEI îi vinde certificate de emisii să nu plătească, la livrare, prețul convenit.
            
         
               Risc de investiție
            
            
               înseamnă riscul ca veniturile obținute din monetizarea certificatelor să fie investite de BEI în instrumente care, la scadență, nu rambursează capitalul și/sau dobânzile conform acordurilor.
            
         
               Preț de referință
            
            
               înseamnă, în momentul unei tranzacții relevante, prețul cel mai mic dintre:
               
                           (a)
                        
                        
                           prețul final de decontare oficial din ziua respectivă pentru contractul futures (spot) zilnic ICE ECX EUA, astfel cum au fost stabilite și publicate de European Climate Exchange; sau
                        
                     
                           (b)
                        
                        
                           prețul obținut de BEI în scopul tranzacției relevante.
                        
                     
         
               Tranzacție relevantă
            
            
               înseamnă un acord de monetizare a certificatelor.
            
         
               EURIBOR (rata de referință interbancară în euro)
            
            
               înseamnă rata dobânzii oferită pentru depozitele în EUR pe termen de trei luni, astfel cum a fost publicată la ora 11.00, ora Bruxelles-ului, sau la o altă oră acceptabilă pentru BEI, la data restabilirii dobânzii pe pagina EURIBOR 01 de pe serviciile Reuters (sau pe o altă pagină care poate substitui pagina EURIBOR 01 de pe serviciile Reuters) sau, în caz contrar, prin orice alt mijloc de publicare ales în acest scop de BEI.
               Dacă rata respectivă nu se publică în acest fel, BEI solicită birourilor centrale pentru zona euro din cadrul a patru bănci centrale din zona euro, alese de BEI, să afișeze rata oferită de fiecare dintre acestea băncilor primare de pe piața interbancară a zonei euro pentru depozite în euro cu o valoare asemănătoare, aproximativ la ora 11.00, ora Bruxelles-ului, la data restabilirii dobânzii, pentru o perioadă egală cu trei luni. Dacă sunt furnizate cel puțin două cotații, rata pentru data respectivă de restabilire a dobânzii va fi media aritmetică a cotațiilor.
               Dacă se furnizează, conform solicitării, mai puțin de două cotații, rata pentru respectiva dată de restabilire va fi media aritmetică a ratelor afișate de băncile centrale din zona euro, alese de BEI, aproximativ la ora 11.00, ora Bruxelles-ului, în ziua ce urmează după două zile lucrătoare relevante de la data restabilirii, pentru împrumuturile în EUR cu o valoare asemănătoare acordate principalelor bănci europene pentru o perioadă egală cu trei luni.
            
         
               Data restabilirii
            
            
               înseamnă ziua ce precede cu două zile lucrătoare relevante prima zi a perioadei relevante în scopul determinării EURIBOR.
            
         
               Zi lucrătoare relevantă
            
            
               înseamnă orice zi în care sistemul TARGET 2 este deschis pentru decontarea plăților în euro.
            
         
               TARGET 2
            
            
               înseamnă sistemul transeuropean automat de transfer rapid cu decontare pe bază brută în timp real.
            
         
               Cheltuieli
            
            
               înseamnă toate taxele sau tarifele solicitate de piață pentru monetizarea certificatelor și toate dobânzile generate de apelurile în marjă.
            
         (2)   În prezentul acord, în afara cazului în care contextul impune un sens diferit:
   
               —
            
            
               titlurile sunt utilizate exclusiv pentru simplificare și nu aduc atingere construcției sau interpretării niciunei dispoziții din prezentul acord;
            
         
               —
            
            
               cuvintele care implică singularul se consideră că includ pluralul și viceversa;
            
         
               —
            
            
               o trimitere la un articol sau la o anexă este o trimitere la articolul respectiv din prezentul acord sau la anexa respectivă la prezentul acord, în absența unor dispoziții contrare.
            
         Articolul 2
   Obiectiv
   Prezentul acord stabilește termenii și condițiile specifice pentru îndeplinirea sarcinilor de către BEI în temeiul deciziei, în ceea ce privește selecționarea proiectelor, monetizarea certificatelor și administrarea și vărsarea veniturilor, precum și pentru îndeplinirea anumitor sarcini conexe de către Comisie.
   Articolul 3
   Principii și cadru de cooperare
   (1)   În paralel cu consolidarea dialogului și a coordonării în vederea realizării obiectivelor comune stabilite în cadrul politicilor UE, Comisia și BEI își vor menține fiecare caracterul specific și autonom în conformitate cu dispozițiile Tratatului privind funcționarea Uniunii Europene. Comisia și BEI au fiecare propriile obiective și metode de lucru specifice, inclusiv ierarhii și procese decizionale separate.
   (2)   Comisia și BEI își recunosc reciproc caracteristicile și constrângerile, însă subliniază importanța colaborării în cadrul unui parteneriat și în mod complementar, astfel încât să combine capacitățile, resursele și expertiza specifice fiecăreia, în vederea îndeplinirii sarcinilor și obiectivelor prevăzute de decizie.
   Articolul 4
   Rolul BEI
   BEI își îndeplinește sarcinile la solicitarea, în numele și în contul Comisiei, care poartă responsabilitatea față de terți. BEI își îndeplinește sarcinile în conformitate cu decizia și cu termenii și condițiile prevăzute în prezentul acord, precum și cu propriile norme și proceduri, cu bunele practici bancare și cu măsurile corespunzătoare de administrare și control.
   Articolul 5
   Rolul Comisiei
   Comisia este responsabilă în general cu procesul NER 300 și cu implementarea deciziei, inclusiv în ceea ce privește pregătirea, lansarea și gestionarea cererilor de propuneri, autorizarea și selecționarea finală a proiectelor, precum și atribuirea contractelor.
   Articolul 6
   Lista sarcinilor
   (1)   În conformitate cu calendarul stabilit în anexa 1, BEI:
   
               (a)
            
            
               asistă Comisia la elaborarea documentației de licitație pentru cererile de propuneri și a manualului de proceduri pentru evaluarea proiectelor, precum și la pregătirea cererilor de propuneri;
            
         
               (b)
            
            
               efectuează evaluări financiare și tehnice amănunțite ale proiectelor eligibile, ierarhizează propunerile de proiecte și prezintă Comisiei recomandări cu privire la deciziile de acordare, în conformitate cu specificațiile suplimentare din manualul de proceduri;
            
         
               (c)
            
            
               monetizează certificatele și administrează și reinvestește veniturile;
            
         
               (d)
            
            
               transferă statelor membre veniturile destinate a fi vărsate;
            
         
               (e)
            
            
               returnează statelor membre fondurile excedentare;
            
         
               (f)
            
            
               prezintă rapoarte Comisiei.
            
         (2)   În conformitate cu calendarul stabilit în anexa 2, Comisia:
   
               (a)
            
            
               elaborează un manual de proceduri pentru evaluarea proiectelor;
            
         
               (b)
            
            
               se asigură că cele 300 de milioane de certificate sunt transferate BEI și puse la dispoziție pentru decontarea tranzacțiilor;
            
         
               (c)
            
            
               consultă BEI, înainte de luarea deciziilor de acordare, cu privire la veniturile disponibile și stabilește, împreună cu BEI, termenele de plată prevăzute în deciziile de acordare;
            
         
               (d)
            
            
               informează BEI cu privire la deciziile de acordare pe care le adoptă.
            
         SECȚIUNEA 2
   
      SELECȚIONAREA PROIECTELOR
   
   Articolul 7
   Elaborarea documentației de licitație
   BEI asistă Comisia la supravegherea și la controlul calității activității desfășurate de consultanții contractați de Comisie în vederea elaborării documentației de licitație referitoare la selecționarea proiectelor, punând accentul în special pe următoarele aspecte:
   
               —
            
            
               proces/documente;
            
         
               —
            
            
               criteriile de eligibilitate;
            
         
               —
            
            
               metodologia de evaluare financiară și tehnică amănunțită, precum și criteriile de evaluare;
            
         
               —
            
            
               termenii și condițiile contractuale;
            
         
               —
            
            
               manualul de proceduri;
            
         
               —
            
            
               programul de lucru.
            
         Articolul 8
   Manualul de proceduri
   (1)   Comisia elaborează un manual de proceduri pentru evaluarea proiectelor în care stabilește metodologiile de evaluare care trebuie aplicate pe parcursul evaluării amănunțite, care se va baza pe procedurile de precauție ale BEI.
   (2)   BEI asistă Comisia la elaborarea manualului de proceduri.
   (3)   Manualul de proceduri trebuie aprobat de ambele părți.
   Articolul 9
   Pregătirea cererilor de propuneri
   Pentru pregătirea cererilor de propuneri, BEI:
   
               (a)
            
            
               elaborează programul de lucru pentru efectuarea evaluărilor financiare și tehnice amănunțite ale proiectelor eligibile, pentru ierarhizarea propunerilor de proiecte și pentru prezentarea de recomandări Comisiei cu privire la deciziile de acordare;
            
         
               (b)
            
            
               dezvoltă procesele de gestionare și de proiect necesare în vederea gestionării și monitorizării personalului, a organizațiilor consultative și a părților interesate terțe în cursul îndeplinirii sarcinilor sale în temeiul prezentului acord;
            
         
               (c)
            
            
               asistă Comisia la pregătirea și lansarea cererilor de propuneri.
            
         Articolul 10
   Evaluarea și monitorizarea propunerilor
   (1)   BEI:
   
               (a)
            
            
               primește proiectele de propuneri de la statele membre și le examinează pentru a verifica dacă sunt complete;
            
         
               (b)
            
            
               efectuează evaluări amănunțite ale proiectelor eligibile în conformitate cu criteriile prevăzute în cererile de propuneri și în manualul de proceduri;
            
         
               (c)
            
            
               ierarhizează propunerile și prezintă Comisiei recomandări pentru deciziile de acordare, în conformitate cu cerințele manualului de proceduri;
            
         
               (d)
            
            
               asistă Comisia la evaluarea rezultatului primei runde de cereri de propuneri și la perfecționarea și adaptarea în consecință a procesului NER 300.
            
         (2)   Comisia:
   
               (a)
            
            
               consultă BEI, înainte de adoptarea deciziilor de acordare, cu privire la veniturile disponibile și stabilește, împreună cu BEI, termenele de plată prevăzute în deciziile de acordare;
            
         
               (b)
            
            
               informează BEI cu privire la deciziile de acordare pe care le adoptă.
            
         SECȚIUNEA 3
   
      MONETIZAREA CERTIFICATELOR, ADMINISTRAREA ȘI VĂRSAREA VENITURILOR
   
   Articolul 11
   Transferul certificatelor către BEI
   Comisia se asigură că cele 300 de milioane de certificate sunt transferate către BEI și puse la dispoziție pentru decontarea tranzacțiilor de îndată ce registrul Uniunii devine operațional.
   Articolul 12
   Monetizarea certificatelor
   (1)   În termen de o lună de la transferarea celor 300 de milioane de certificate către BEI și de la punerea acestora la dispoziție pentru decontarea tranzacțiilor, BEI începe monetizarea certificatelor respective. Acest lucru se face prin vânzarea lor fie la bursă, în cadrul unor tranzacții negociate în particular („extrabursiere”) cu unul sau mai mulți parteneri, fie la licitație, cu condiția ca modul de desfășurare a licitațiilor respective să fie compatibil cu obiectivele și principiile prevăzute la articolul 10 alineatul (4) din Directiva 2003/87/CE și cu dispozițiile de punere în aplicare a acesteia.
   (2)   BEI monetizează certificatele pentru decontare cel mai devreme în luna decembrie 2013. BEI nu le cere partenerilor săi să efectueze plățile decât în momentul livrării certificatelor.
   (3)   BEI efectuează monetizarea certificatelor cu scopul de a reduce la minimum eventualul impact asupra pieței certificatelor de emisii ale UE. BEI va stabili o metodă de monetizare care să includă termenele și calendarul monetizării, precum și distribuția volumelor pe parcursul perioadei de monetizare și în funcție de mijloacele de monetizare (burse etc.). Metoda de monetizare trebuie să respecte următoarele principii:
   
               (a)
            
            
               monetizarea a cel puțin 200 de milioane de certificate se încheie cel târziu la 10 luni de la transferarea certificatelor către BEI și de la punerea acestora la dispoziție pentru decontarea tranzacțiilor;
            
         
               (b)
            
            
               monetizarea se efectuează periodic, cel puțin o dată la două săptămâni. Volumele monetizării trebuie distribuite cât se poate de uniform pe parcursul perioadei de monetizare. Volumele și termenele monetizării pot fi ajustate pentru a reduce la minimum eventualul impact asupra pieței secundare;
            
         
               (c)
            
            
               BEI se asigură că, pe parcursul perioadei de monetizare, prețurile de monetizare nu deviază considerabil de la prețurile relevante de pe piața secundară;
            
         
               (d)
            
            
               în perioada de monetizare, pe site-ul web al BEI se publică lunar, în termen de două săptămâni de la sfârșitul fiecărei luni, rapoarte conținând cel puțin volumul total și prețurile agregate ale monetizării;
            
         
               (e)
            
            
               monetizarea se efectuează în conformitate cu legislația în vigoare în domeniul spălării banilor, al finanțării terorismului și al abuzului de piață și, în consecință, partenerilor care acționează în numele BEI li se solicită să dovedească faptul că respectă legislația respectivă.
            
         (4)   Elementele principale ale metodei de monetizare, inclusiv perioada de monetizare stabilită și volumul total preconizat al monetizării se publică pe site-ul web al BEI cât mai curând posibil și înainte de începutul perioadei de monetizare; în măsura posibilităților, eventualele ajustări semnificative se anunță, de asemenea, cu cel puțin o lună înainte.
   (5)   În vederea reducerii la minimum a riscului de execuție, BEI aplică un proces de selecție care vizează să asigure selectarea unui partener profesional sau a unor parteneri profesionali cu o cotație acceptabilă pentru BEI în contextul activității sale normale. Mai mult, în măsura în care orientările sale normale și procedurile sale de operare impun acest lucru, BEI le solicită partenerilor să constituie o garanție de execuție.
   Articolul 13
   Administrarea veniturilor
   BEI gestionează veniturile obținute ca urmare a monetizării certificatelor în conformitate cu principiile de administrare a activelor prevăzute în anexa 3 și cu standardele de precauție corespunzătoare. Dobânda obținută și care rămâne după deducerea tarifelor BEI se reinvestește în conformitate cu aceste principii de administrare a activelor până la vărsarea finală a acestora către statele membre.
   Articolul 14
   Vărsarea veniturilor
   (1)   BEI:
   
               (a)
            
            
               transferă statelor membre veniturile și, după caz, dobânzile obținute, pentru a fi vărsate de către acestea pentru proiecte, în conformitate cu calendarele de plată din deciziile de acordare;
            
         
               (b)
            
            
               administrează și reinvestește veniturile pe care statele membre nu le varsă pentru proiecte și care sunt returnate BEI.
            
         (2)   Calendarele de plată care fac parte din deciziile de acordare sunt convenite de Comisie împreună cu BEI pentru a asigura lichiditatea și disponibilitatea veniturilor.
   SECȚIUNEA 4
   
      DISPOZIȚII FINALE
   
   Articolul 15
   Obligații
   (1)   În conformitate cu rolul BEI, răspunderea BEI în temeiul acordului și al tuturor documentelor la care acesta face trimitere este limitată la respectarea îndatoririlor și obligațiilor sale prevăzute în mod special în acord.
   (2)   BEI nu este considerată responsabilă și este despăgubită de Comisie pentru toate obligațiile, pierderile, daunele, costurile sau cheltuielile suportate de BEI, de delegații, de funcționarii sau de agenții acesteia ca urmare a efectuării sarcinilor care le revin în temeiul acordului și al tuturor documentelor la care acesta face trimitere, din alte motive decât din cauza unor acțiuni sau omisiuni neglijente, sau a unor fapte ilicite săvârșite cu intenție, cu condiția ca BEI să furnizeze dovezi adecvate cu privire la respectivele obligații, pierderi, daune, costuri sau cheltuieli și ca BEI să își justifice, dacă este cazul, în mod corespunzător cererea de despăgubire.
   (3)   Obligațiile, pierderile, daunele, costurile sau cheltuielile suportate de BEI în temeiul alineatului anterior, inclusiv obligațiile, pierderile, daunele, costurile sau cheltuielile care decurg din riscul de investiții sau din riscul de execuție (denumite în mod colectiv „obligațiile de plată ale BEI”) care nu sunt cauzate de Comisie cu intenție sau din neglijență, se deduc din veniturile generate ca urmare a monetizării certificatelor și constituie o prioritate față de alte plăți care trebuie efectuate din veniturile respective. Înaintea deducerii plăților care nu au legătură cu pierderile, daunele, costurile sau cheltuielilor care decurg din riscul de investiții sau din riscul de execuție, BEI trimite Comisiei o factură care va fi aprobată de Comisie înainte de executarea plății; această aprobare nu trebuie amânată nejustificat.
   (4)   Cu toate acestea, fără a aduce atingere celor de mai sus și niciunui element al acordului, Comisia nu este responsabilă de obligațiile BEI care depășesc veniturile generate, sau care urmează să fie generate, ca urmare a monetizării certificatelor, cu excepția cazului în care respectivele obligații de plată ale BEI sunt cauzate cu intenție sau din neglijență de către Comisie.
   Articolul 16
   Comisioane și cheltuieli
   (1)   BEI va fi remunerată pentru îndeplinirea sarcinilor care-i revin în temeiul acordului. Sub rezerva unei revizuiri a comisioanelor și a termenelor în temeiul articolului 17, comisioanele BEI nu vor depăși suma maximă de 45 000 000 EUR (patruzeci și cinci de milioane de euro).
   (2)   Sub rezerva revizuirii comisioanelor și a termenelor în conformitate cu articolul 17, calendarul de plată a comisioanelor este următorul:
   
               (a)
            
            
               un comision anual de 3,48 milioane EUR pentru perioada cuprinsă între anul 2010 și data la care se încheie evaluarea tuturor ofertelor (inclusiv runda a doua);
            
         
               (b)
            
            
               un comision anual de 0,52 milioane EUR pentru perioada cuprinsă între data la care se încheie evaluarea ofertelor și anul 2025;
            
         
               (c)
            
            
               un comision de 125 000 EUR pentru evaluarea fiecărui proiect CSC;
            
         
               (d)
            
            
               un comision de 56 250 EUR pentru evaluarea fiecărui proiect SRE;
            
         
               (e)
            
            
               în ceea ce privește monetizarea certificatelor și administrarea veniturilor de la începutul monetizării până la sfârșitul vărsării veniturilor, un comision fix de 0,05 EUR per certificat.
            
         (3)   BEI percepe o dobândă pentru comisioane, mărită cu o rată egală cu rata EURIBOR pe trei luni plus 10 puncte de bază, stabilită trimestrial.
   (4)   Comisioanele BEI se deduc din veniturile generate de activitatea de administrare a veniturilor, cu prioritate față de toate celelalte plăți care trebuie efectuate din veniturile generate de activitatea de administrare a veniturilor. Veniturile generate de activitatea de administrare a veniturilor le includ, fără a se limita la acestea, pe cele generate de activitatea de administrare a veniturilor în raport cu prețul de referință, calculate ca diferența dintre prețul la care BEI a convenit să monetizeze certificatele și prețul de referință.
   (5)   Eventualele cheltuielile suportate de BEI se deduc din veniturile generate de activitatea de monetizare a certificatelor cu prioritate în raport cu toate celelalte plăți care trebuie efectuate din aceste venituri. În cazul în care partenerii sunt numiți de BEI, cheltuielile relevante sunt stabilite la momentul selecționării acestor parteneri.
   (6)   Înainte de a deduce plata oricăror comisioane, BEI trimite Comisiei o factură care trebuie aprobată de Comisie înainte de executarea plății.
   Articolul 17
   Revizuirea comisioanelor și a termenelor
   Părțile convin în cel mai scurt timp cu privire la o revizuire adecvată și proporțională a dispozițiilor acordului referitoare la comisioane și la termene, în următoarele cazuri:
   
               (a)
            
            
               dacă metodologiile de evaluare și sfera detaliată a activității definită în manualul de proceduri duc la un volum de lucru care diferă considerabil de cel prevăzut de procedurile de precauție standard ale BEI;
            
         
               (b)
            
            
               dacă numărul de propuneri de proiecte primite de BEI și/sau ponderea propunerilor de proiecte CSC și SRE diferă considerabil față de numărul și ponderea stabilite în anexa 1;
            
         
               (c)
            
            
               în cazul în care apar întârzieri independent de controlul și de responsabilitatea BEI.
            
         Articolul 18
   Împrumuturile acordate de BEI
   BEI poate acorda împrumuturi pentru proiecte și va analiza aceste proiecte, efectuând evaluări amănunțite în scopul acordării împrumuturilor respective în conformitate cu propriile norme, principii și proceduri.
   Articolul 19
   Raportare
   BEI prezintă Comisiei următoarele rapoarte:
   
               (a)
            
            
               Evaluări amănunțite:
               
                           —
                        
                        
                           programul de lucru privind evaluarea (la patru luni de la lansarea primei cereri de propuneri);
                        
                     
                           —
                        
                        
                           raport privind propunerile prezentate (la șase săptămâni de la primirea propunerilor de la statele membre);
                        
                     
                           —
                        
                        
                           rapoarte pe trei luni privind situația evaluării (primul raport trebuie trimis în termeni de trei luni de la primirea propunerilor de la statele membre, iar ultimul, la finalizarea evaluării amănunțite, a ierarhizării și a prezentării recomandărilor către Comisie);
                        
                     
                           —
                        
                        
                           raport privind experiența dobândită în ceea ce privește evaluarea și selecționarea în cadrul primei runde de cereri de propuneri (în termen de două luni de la finalizarea evaluării amănunțite, a ierarhizării și a prezentării către Comisie a recomandărilor privind prima rundă de cereri de propuneri).
                        
                     
         
               (b)
            
            
               Plăți:
               
                           —
                        
                        
                           rapoarte anuale privind veniturile plătite statelor membre, destinate a fi plătite în favoarea proiectelor și veniturile retransferate BEI de către statele membre (până la data de 31 decembrie a fiecărui an, de la începutul până la sfârșitul perioadei de vărsământ);
                        
                     
                           —
                        
                        
                           raport final privind veniturile totale plătite statelor membre destinate a fi plătite în favoarea proiectelor și restul veniturilor retransferate statelor membre (până la data de 31 decembrie a anului următor celui în care se finalizează vărsământul).
                        
                     
         
               (c)
            
            
               Monetizare și administrarea activelor:
               
                           —
                        
                        
                           rapoarte pe cinci luni privind procesul de monetizare, primul raport urmând să fie prezentat la cinci luni de la începutul monetizării certificatelor;
                        
                     
                           —
                        
                        
                           rapoarte pe șase luni privind administrarea activelor în conformitate cu principiile de administrare a activelor, primul raport urmând să fie prezentat la șase luni de la primirea primelor venituri;
                        
                     
                           —
                        
                        
                           situații financiare.
                        
                     
         Articolul 20
   Audit
   BEI răspunde solicitărilor din partea Comisiei de a clarifica sau de a verifica anumite aspecte ale raportării financiare sau contabile furnizate de BEI în temeiul acordului. Dacă Comisia solicită ca aceste verificări să fie efectuate de un auditor extern, BEI numește în acest scop auditorii săi externi. BEI are dreptul de a recupera toate costurile rezonabile aferente activității auditorilor săi externi, survenite ca urmare a unei solicitări din partea Comisiei, în același mod în care își recuperează cheltuielile proprii suportate în temeiul articolului 16 alineatul (5) și în plus față de acestea.
   Articolul 21
   Comitetul director
   (1)   Implementarea prezentului acord este supravegheată de un comitet director format din cel puțin:
   
               —
            
            
               doi membri numiți de Comisie la nivel de director;
            
         
               —
            
            
               doi membri numiți de BEI la nivel de director.
            
         (2)   Comitetul director:
   
               —
            
            
               analizează periodic progresul înregistrat și nivelul de îndeplinire a sarcinilor și a obiectivelor prevăzute în acord;
            
         
               —
            
            
               analizează și emite avize cu privire la aspecte strategice și de politică legate de acord;
            
         
               —
            
            
               discută și caută soluții la disputele care-i sunt prezentate de către părți în conformitate cu acordul;
            
         
               —
            
            
               analizează alte aspecte specifice care intră în sfera sa de competență în temeiul acordului.
            
         (3)   Comitetul director acționează prin consens.
   (4)   Membrii comitetului director acționează în numele și respectând instrucțiunile părților care îi numesc.
   (5)   Ei nu sunt remunerați pentru participarea la reuniunile comitetului director.
   (6)   Comisia înființează secretariatul comitetului director (denumit în continuare „secretariatul”).
   (7)   Secretariatul îndeplinește următoarele sarcini:
   
               —
            
            
               elaborarea unei propuneri de regulament de procedură al comitetului director;
            
         
               —
            
            
               organizarea reuniunilor comitetului director, inclusiv redactarea și distribuirea documentelor, a ordinii de zi și a proceselor-verbale ale comitetului director;
            
         
               —
            
            
               alte asemenea sarcini, definite în acordul de cooperare sau de către comitetul director.
            
         (8)   Comunicarea între părți cu privire la comitetul director se va face prin intermediul secretariatului.
   (9)   Comitetul director se întrunește la cererea oricăruia dintre membrii săi, dar se reunește de cel puțin două ori pe an. Reuniunile comitetului director sunt organizate de secretariat.
   (10)   Comitetul director își adoptă regulamentul de procedură la propunerea secretariatului.
   (11)   Comitetul director își alege președintele, care trebuie să fie un reprezentant al Comisiei.
   Articolul 22
   Confidențialitate
   Fără a aduce atingere obligațiilor de confidențialitate asumate de BEI în raport cu terții și sub rezerva articolului 23, Comisia și BEI se angajează să păstreze confidențialitatea și să se abțină de la divulgarea către terți, în absența consimțământului prealabil acordat în scris, a documentelor, informațiilor sau a altor materiale legate direct de acord și de documentele la care acesta face trimitere sau obținute în legătură cu sarcinile desfășurate și clasificate mod corespunzător ca fiind confidențiale. Acest angajament nu aduce însă atingere comunicărilor de informații prevăzute de o dispoziție legală sau de un ordin al unui tribunal cu jurisdicție în domeniul respectiv, care pot include comunicarea de informații legate de acord către Parlamentul European sau către Consiliu și, în special, către Curtea Europeană de Conturi.
   Articolul 23
   Transparență
   Părțile depun eforturi pentru a coordona publicarea acordului în cel mai scurt timp posibil de la intrarea sa în vigoare. BEI îndeplinește sarcinile care îi revin în temeiul acordului în conformitate cu politica de transparență a BEI.
   Articolul 24
   Intrarea în vigoare
   Prezentul acord intră în vigoare la data ultimei semnături de către părți sau la data intrării în vigoare a deciziei, dacă aceasta este ulterioară datei ultimei semnături.
   Articolul 25
   Denunțarea
   (1)   Acordul se denunță în următoarele cazuri:
   
               (a)
            
            
               finalizarea vărsământului;
            
         
               (b)
            
            
               abrogarea deciziei;
            
         
               (c)
            
            
               în cazul în care o dispută nu poate fi soluționată pe cale amiabilă prin consultarea celelalte părți și prin discutarea situației în cadrul comitetului director, o parte poate denunța acordul în cazul în care partea respectivă consideră că există motive întemeiate de a crede că nu mai este posibilă cooperarea în temeiul acordului din cauza dispariției încrederii reciproce care stă la baza acestuia, inclusiv din cauza încălcării semnificative și repetate de către una dintre părți a obligațiilor care îi revin în temeiul acordului.
            
         (2)   La finalizarea vărsământului în temeiul literei (a) de mai sus, BEI transferă statelor membre fondurile care nu au fost vărsate pentru proiecte, în conformitate cu deciziile care urmează să fie adoptate de Comisie pe baza principiilor prevăzute la articolul 10a alineatul (7) din Directiva 2003/87/CE.
   (3)   În caz de denunțare timpurie a acordului în temeiul literei (b) sau (c) de mai sus, eventualele certificate nemonetizate deținute de BEI, toate veniturile obținute din monetizarea certificatelor și toate veniturile generate de administrarea veniturilor, altele decât cele necesare pentru acoperirea comisioanelor, a cheltuielilor, a costurilor, a pierderilor sau a obligațiilor de plată ale BEI se transferă Comisiei (care acționează în numele statelor membre). Denunțarea acordului nu aduce atingere datoriei părților de a continua să își respecte obligațiile care le revin în temeiul acordului în ceea ce privește certificatele care au fost monetizate în temeiul contractelor încheiate cu terți.
   (4)   În cazul denunțării timpurii a acordului, niciuna dintre părți nu o consideră responsabilă de acest lucru pe cealaltă parte și îi rambursează eventualele costuri, pierderi sau obligații care decurg din denunțarea timpurie a acordului, atunci când și în măsura în care aceasta este cauzată fie de acțiunile sau omisiunile neglijente sau de faptele ilicite săvârșite cu intenție de una dintre părți, fie de nerespectarea de către una dintre părți a obligațiilor semnificative care îi revin în temeiul acordului.
   Articolul 26
   Legislația aplicabilă și soluționarea litigiilor
   Acordul este reglementat de principiile generale ale dreptului Uniunii. Orice litigiu între părți referitor la interpretarea, la aplicarea sau la executarea acordului sau ale oricărui document la care se face trimitere în acord, inclusiv la existența, la valabilitatea sau la denunțarea pe cale neamiabilă a acestuia după implicarea comitetului director trebuie supus jurisdicției Curții de Justiție a Uniunii Europene.
   Articolul 27
   Modificări, derogări și aprobări
   Eventualele modificări, derogări și aprobări privind acordul trebuie făcute în scris și semnate de reprezentanții autorizați ai fiecărei părți.
   Articolul 28
   Cesiune
   Niciuna dintre părți nu poate cesiona, în întregime sau în parte, drepturile și obligațiile care îi revin în temeiul acordului fără acordul prealabil formulat în scris de cealaltă parte.
   Articolul 29
   Comunicare
   (1)   Toate anunțurile și comunicările de altă natură referitoare la acord emise de una dintre părți și adresate celeilalte părți se trimit la următoarele adrese:
   
               Pentru Comisie:
            
            
               
                           European Commission
                        
                     
                           Directorate-General for Climate Action
                        
                     
                           For the attention of the Director, Directorate C
                        
                     
                           Rue de la Loi/Wetstraat 200
                        
                     
                           1049 Bruxelles/Brussel
                        
                     
                           BELGIQUE/BELGIË
                        
                     
         
               Pentru BEI:
            
            
               
                           European Investment Bank
                        
                     
                           For the attention of the Director-General
                        
                     
                           Ops A Directorate
                        
                     
                           100, boulevard Konrad Adenauer
                        
                     
                           2950 Luxembourg
                        
                     
                           LUXEMBOURG
                        
                     
         (2)   Eventualele modificări aduse adreselor susmenționate intră în vigoare numai după ce au fost notificate celeilalte părți.
   Articolul 30
   Anexe
   Considerentele și anexele care urmează fac parte integrantă din prezentul acord:
   
               Anexa 1
            
            
               :
            
            
               Calendarul BEI
            
         
               Anexa 2
            
            
               :
            
            
               Calendarul Comisiei
            
         
               Anexa 3
            
            
               :
            
            
               Principii de administrare a activelor
            
         Prezentul acord a fost redactat în patru exemplare originale în limba engleză, fiecare parte primind două exemplare la data specificată mai jos.
   
      Bruxelles, 3 noiembrie 2010.
      Londra, 4 noiembrie 2010.
      
         
            În numele Comisiei Europene
         
         Jos DELBEKE
         
            Director general
         
      
      
         
            În numele Băncii Europene de Investiții
         
         Simon BROOKS
         
            Vicepreședinte
         
      
   
   
      (1)  JO L 275, 25.10.2003, p. 32.
   
      ANEXA I
      
         Calendarul BEI
      
      Sub rezerva unei revizuiri a comisioanelor și a termenelor în temeiul articolului 17, calendarul BEI este prezentat în următoarele două tabele.
      Calendarul de mai jos se bazează pe faptul că, în cazul ambelor cereri de propuneri, numărul total estimat al propunerilor de proiecte este de 165, dintre care:
      
                  (a)
               
               
                  20 de propuneri de proiecte CSC și 90 de propuneri de proiecte SRE, în cazul primei cereri de propuneri; și
               
            
                  (b)
               
               
                  10 propuneri de proiecte CSC și 45 de propuneri de proiecte SRE, în cazul celei de a doua cereri de propuneri.
               
            1.(a)   Prima cerere de propuneri
      
      
                  Sarcini
               
               
                  Calendar
               
            
                  
                     Lansarea primei cereri de propuneri de către Comisie
                  
               
            
                  Elaborarea programului de lucru și raportarea către Comisie
               
               
                  la 4 luni de la lansarea cererii de propuneri
               
            
                  
                     Prezentarea de către statele membre a propunerilor către BEI
                  
               
            
                  Primirea propunerilor, evaluarea conformității dosarelor și raportarea către Comisie
               
               
                  la 6 săptămâni de la primirea propunerilor
               
            
                  Rapoarte privind situația evaluării
               
               
                  o dată la trei luni, începând după trei luni de la primirea propunerilor și până la finalizarea evaluării
               
            
                  Finalizarea evaluării amănunțite, ierarhizarea și recomandări privind deciziile de acordare
               
               
                  la 9 săptămâni de la primirea propunerilor
               
            
                  Raport privind experiența dobândită în urma primei cereri de propuneri
               
               
                  la două luni de la finalizarea evaluărilor din cadrul primei cereri de propuneri
               
            1.(b)   A doua cerere de propuneri
      
      
                  Sarcini
               
               
                  Calendar
               
            
                  
                     Lansarea primei cereri de propuneri de către Comisie
                  
               
            
                  Elaborarea programului de lucru și raportarea către Comisie
               
               
                  la 4 luni de la lansarea cererii de propuneri
               
            
                  
                     Prezentarea de către statele membre a propunerilor către BEI
                  
               
            
                  Primirea propunerilor, evaluarea conformității dosarelor și raportarea către Comisie
               
               
                  la 6 săptămâni de la primirea propunerilor
               
            
                  Rapoarte privind situația evaluării
               
               
                  o dată la trei luni, începând după trei luni de la primirea propunerilor și până la finalizarea evaluării
               
            
                  Finalizarea evaluării amănunțite, ierarhizarea și recomandări privind deciziile de acordare
               
               
                  la 9 săptămâni de la primirea propunerilor
               
            
         Dispoziții generale
      
      
                  Rapoarte privind veniturile plătite statelor membre pentru a fi destinate proiectelor
               
               
                  la data de 31 decembrie a fiecărui an, de la începutul până la sfârșitul perioadei de plată
               
            
                  Raport final privind plata veniturilor către statele membre
               
               
                  la data de 31 decembrie a fiecărui an care urmează după anul în care se finalizează vărsământul
               
            
         Monetizare și administrarea activelor
      
      
                  Monetizare
               
               
                  
                              —
                           
                           
                              Monetizarea începe în termen de o lună de la data la care cele 300 de milioane de certificate sunt transferate către BEI și puse la dispoziție pentru decontarea tranzacțiilor;
                           
                        
                              —
                           
                           
                              Monetizarea a cel puțin 200 de milioane de certificate se încheie cel târziu la 10 luni de la data la care certificatele sunt transferate către BEI și puse la dispoziție pentru decontarea tranzacțiilor;
                           
                        
                              —
                           
                           
                              Monetizarea are loc periodic, cel puțin o dată la două săptămâni, iar volumele trebuie împărțite cât mai uniform pe parcursul perioadei de monetizare.
                           
                        
            
                  Raport privind monetizarea
               
               
                  o dată la cinci luni, primul raport urmând să fie prezentat la cinci luni de la începutul monetizării certificatelor
               
            
                  Raport privind administrarea activelor
               
               
                  o dată la șase luni, începând la șase luni de la primirea primelor venituri
               
            
                  Declarație financiară
               
               
                  anual, începând de la sfârșitul anului în care a început monetizarea certificatelor
               
            
                  Transferarea fondurilor excedentare către statele membre
               
               
                  La sfârșitul perioadei de plată
               
            
   
      ANEXA 2
      
         Calendarul Comisiei
      
      
                  Sarcini
               
               
                  Calendar
               
            
                  Elaborarea manualului de proceduri pentru evaluarea proiectelor
               
               
                  Până la data lansării primei cereri de propuneri
               
            
                  Transferul certificatelor către BEI
               
               
                  De îndată ce registrul Uniunii devine operațional
               
            
                  Informarea BEI cu privire la deciziile de acordare
               
               
                  În termen de 14 zile de la adoptarea deciziilor de acordare
               
            
   
      ANEXA III
      
         PRINCIPII DE ADMINISTRARE A ACTIVELOR PENTRU ADMINISTRAREA VENITURILOR GENERATE DE MONETIZAREA CERTIFICATELOR
      
      În scopul administrării procedurilor, BEI trebuie să efectueze un exercițiu de alocare a activelor pentru a se asigura, pe de o parte, că se obține beneficiul economic maxim din administrarea procedurilor și, pe de altă parte, că riscul de pierderi de capital cauzat de evoluția pieței este suficient de redus.
      Pentru efectuarea acestei alocări a activelor, BEI trebuie să adopte o ipoteză privind viitorul flux de numerar destinat plăților. Din oficiu, rezerva de lichiditate (din care ar urma să fie efectuate vărsămintele) ar corespunde unui vărsământ liniar eșalonat pe cinci ani, adică 20 % pe an, în timp ce sumele nevărsate în anii precedenți ar urma să fie adăugate la rezerva de lichiditate prevăzută pentru anul în curs. De exemplu, rezerva de lichiditate prevăzută pentru primul an s-ar ridica la 20 % din valoarea activelor care constituie portofoliul. Dacă în primul an s-ar vărsa doar 10 % din valoarea inițială a portofoliului, rezerva de lichiditate pentru cel de al doilea an s-ar ridica la 30 % (reprezentând suma dintre cele 20 de procente prevăzute inițial pentru cel de al doilea an și cele 10 procente rămase din primul an) etc. Cu toate acestea, pe baza modelului de vărsare actual și a celui previzionat, BEI poate ajusta anual această ipoteză pentru a optimiza procesul de alocare a activelor.
      În limitele constrângerii impuse, pe de o parte, de rezerva minimă de lichiditate și, pe de altă parte, de scadența maximă disponibilă a portofoliului de investiții (care ar fi inițial egală cu cinci ani), BEI ar urma să decidă scadența la care se mobilizează activele de investiție. În cazuri particulare, BEI ar urma să fie autorizată să mențină o rezervă de lichiditate la un nivel mai ridicat decât nivelul minim prevăzut.
      1.   Introducere
      
      1.1.   Trezoreria BEI administrează toate activele care fac obiectul prezentului acord.
      1.2.   Atunci când efectuează tranzacții în cadrul mandatului, trezoreria aplică aceleași standarde de precauție și de atenție pe care le aplică la administrarea propriilor portofolii de trezorerie ale BEI sau în cadrul celorlalte mandate ale sale.
      2.   Principii generale de administrare
      
      2.1.   Activele din portofoliu se investesc numai în instrumente exprimate în euro.
      2.2.   Administrarea portofoliului de active se bazează pe cele mai bune practici ale sectorului administrării activelor și pe normele prudențiale tradiționale aplicate în activitățile financiare. Este necesar să se acorde o atenție specială asigurării faptului că activele administrate furnizează suficientă lichiditate și totodată să se optimizeze încasările compatibile cu limitările de risc impuse de prezentele principii.
      2.3.   Administrarea activelor din portofoliu trebuie să se ghideze după următoarele principii:
      
                  —
               
               
                  fondurile pentru investiții se plasează în depozite, în instrumente pe termen scurt ale pieței monetare și în instrumente cu venit fix. Prioritatea va fi conservarea capitalului;
               
            
                  —
               
               
                  se menține un cont în numerar cu posibilitatea efectuării de plasamente în depozite la termen, care să absoarbă fluxurile de lichiditate și să servească drept rezervă de lichiditate.
               
            2.4.   Tranzacțiile cu titluri de valoare se bazează pe principiul „plata la livrare” prin intermediul Euroclear, Clearstream și/sau a altor sisteme de decontare interne recunoscute.
      3.   Tipuri de investiții
      
      3.1.   Spectrul de investiții eligibile
      
      
         Portofoliul de lichiditate
      
      
                  3.1.1.
               
               
                  Anumite fonduri (corespunzătoare rezervei de lichiditate necesare într-un anumit an) se plasează în portofoliul monetar, care cuprinde depozite, bonuri de tezaur și instrumente pe termen scurt ale pieței monetare în cazul cărora timpul rămas până la scadență este de 100 de zile sau mai puțin de la data comercializării (sau un fond adecvat de pe piața monetară, cum este Fondul unitar al BEI). Băncile debitoare autorizate să realizeze astfel de investiții trebuie să se situeze, la data executării de noi instrumente, cel puțin în categoria P-1 pe termen scurt, potrivit ratingului realizat de Moody's sau de o agenție de rating echivalentă. Se consideră că acest criteriu de rating este respectat dacă cel puțin una dintre cele trei agenții, Moody’s, Standard & Poor’s sau Fitch (sau succesoarele acestora) au acordat un rating cel puțin egal cu cel necesar.
               
            
         Portofoliul de investiții
      
      
                  3.1.2.
               
               
                  Restul fondurilor constituie portofoliul de investiții (sau un fond adecvat pe termen mediu-lung). Cel puțin 55 % din valoarea nominală a portofoliului de investiții trebuie să constea în obligațiuni emise sau garantate de băncile centrale din zona euro și de agențiile acestora, echivalente cu riscul suveran (precum obligațiuni guvernamentale, obligațiuni emise de agențiile guvernamentale, și obligațiuni garantate de guvern), sau de instituții supranaționale;
               
            
                  3.1.3.
               
               
                  Restul de 45 % din portofoliul de investiții poate consta în obligațiuni si titluri de stat cu discont emise de bănci centrale din afara zonei euro sau de agențiile acestora, obligațiuni garantate de o țară care nu face parte din zona euro și obligațiuni garantate.
               
            3.2.   Limite de creditare
      
      Limitele de creditare vor fi stabilite separat pentru fiecare partener, luând în considerație ratingurile individuale și evoluția mărimii totale a portofoliului administrat de fiecare.
      3.3.   Limite de concentrație impuse investițiilor
      
      
         Portofoliul de lichiditate
      
      
                  3.3.1.
               
               
                  Câtă vreme valoarea fondurilor administrate în cadrul portofoliului de lichiditate este mai mică de 100 de milioane EUR, concentrația maximă per partener este de 10 milioane EUR. Dacă fondurile administrate în cadrul portofoliului de lichiditate depășesc 100 de milioane EUR, concentrația maximă per partener este de 10 % din valoarea nominală a portofoliului de lichiditate.
               
            
         Portofoliul de investiții
      
      
                  3.3.2.
               
               
                  Pentru a asigura o diversificare suficientă a riscurilor, suma totală investită în titluri de valoare emise de aceeași instituție nu trebuie să depășească 10 % (20 % în cazul băncilor centrale din zona euro) din valoarea nominală a portofoliului de titluri de valoare. Dacă valoarea totală a activelor investite în titluri de valoare ar fi mai mică de 100 de milioane EUR, numărul emisiunilor unice sau al emițătorilor unici ar trebui să fie cel puțin egal cu numărul permis de investițiile unice în titluri de valoare de 10 milioane EUR.
               
            
                  3.3.3.
               
               
                  Valoarea totală a investiției într-o emisiune nu trebuie să depășească 10 % din valoarea nominală restantă a emisiunii respective.
               
            4.   Împrumutul automat al titlurilor de valoare
      
      Este autorizat împrumutul automat al titlurilor de valoare de către un depozitar.
      5.   Audit extern și depozitar
      
      Portofoliul va fi face obiectul unui audit etern anual.
      Titlurile de valoare alocate portofoliului vor fi păstrate într-un cont deschis în numele BEI cu unul sau mai mulți depozitari.
      Cheltuielile aferente auditului și depozitării vor fi imputate integral portofoliului în momentul în care sunt efectuate.
      6.   Raportare
      
      BEI prezintă un raport o dată la șase luni. Detaliile rapoartelor vor fi stabilite de comun acord de către părți într-o etapă ulterioară.
      7.   Dispoziții finale
      
      BEI propune iar părțile aprobă strategia detaliată de investiții, benchmark-urile pentru investiții și limitele de creditare cu cel puțin trei luni înainte de realizarea efectivă a investițiilor.
      Strategia de investiții, benchmark-urile pentru investiții și limitele de creditare trebuie actualizate anual sau ori de câte ori va fi necesar ulterior.